C 85/6
EL
Επίσημη Εφημερίδα της Ευρωπαϊκής Ένωσης
22.2.2022
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10625 - CARLYLE GROUP / MACQUARIE GROUP / HYCC) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 85/06)
1.
Στις 15 Φεβρουαρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Nobian Industrial Chemicals B.V. («Nobian», Κάτω Χώρες), που τελεί υπό τον έλεγχο του ομίλου Carlyle Group («Carlyle», ΗΠΑ), — Norgh Holding Company Limited («Norgh», Ηνωμένο Βασίλειο), που τελεί υπό τον έλεγχο της Green Investment Group Limited («GIG», Ηνωμένο Βασίλειο), που με τη σειρά της τελεί υπό τον έλεγχο της Macquarie Group Limited («Macquarie», Αυστραλία), — HyCC Holding B.V. (κοινή επιχείρηση «JV», Κάτω Χώρες).
Η Nobian και η Norgh αποκτούν, κατά την έννοια του άρθρου 3 παράγραφος 1 στοιχείο β) και του άρθρου 3 παράγραφος 4 του κανονισμού συγκεντρώσεων, τον κοινό έλεγχο της κοινής επιχείρησης («JV»).
Η συγκέντρωση πραγματοποιείται με αγορά μετοχών σε νεοσυσταθείσα εταιρεία που αποτελεί κοινή επιχείρηση.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Nobian παράγει βασικές χημικές ουσίες για βιομηχανίες από τους τομείς των κατασκευών και του καθαρισμού έως τα φαρμακευτικά προϊόντα και την επεξεργασία των υδάτων.
Η μητρική της εταιρεία, Carlyle, είναι αμερικανική πολυεθνική εταιρεία επενδύσεων ιδιωτικών κεφαλαίων, διαχείρισης εναλλακτικών περιουσιακών στοιχείων και χρηματοπιστωτικών υπηρεσιών· — Η GIG, μητρική εταιρεία της Norgh, είναι εξειδικευμένη εταιρεία ανάπτυξης, χρηματοδότησης και επενδύσεων για την επιτάχυνση της πράσινης μετάβασης, με έδρα στο Εδιμβούργο της Σκωτίας.
Η GIG ελέγχεται από την πολυεθνική ανεξάρτητη επενδυτική τράπεζα και εταιρεία χρηματοπιστωτικών υπηρεσιών Macquarie, με έδρα και εισηγμένη στο χρηματιστήριο στην Αυστραλία. — Η JV θα δραστηριοποιείται στην παραγωγή πράσινου υδρογόνου. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
(1) ΕΕ L 24 της 29.1.2004, σ.
1 («κανονισμός συγκεντρώσεων»).